text: सुषमा ने कहा कि प्रधानमंत्री मोदी ने हमारी प्राथमिकताओं के रूप में धनशोधन, आतंकवादियों को वित्तीय मदद, साइबर स्पेस और कट्टरपंथ के खात्मे पर ध्यान केंद्रित करते हुए संयुक्त कार्रवाई के लिए ब्रिक्स की आतंकवाद रोधी रणनीति का आह्वान किया था। बैठक में भाग लेने वाले अन्य विदेश मंत्रियों में चीन के वांग यी, दक्षिण अफ्रीका के लिंदिवे सिसुलू, ब्राजील के मार्कोस बेजेरा एबोट गलवाओ और रूस के सर्गेई लावरोव शामिल हैं।